**John Jobst** S.A.C. (opprinnelig **Johannes Jobst**; født 4. februar 1920 i Frankenberg ved Brennberg i Bayern i Tyskland; død 5. juli 2014 i Patsch (Tirol) i Østerrike) var biskop av Broome i Australia. Han var den siste levende tyske konsilsbiskop ved Det andre Vatikankonsil.

Liv og virke
------------

### Bakgrunn

Johannes Jobst, den eldste av 13 barn, gikk på pallottinernes gymnasium i Freising og ville bli prest. Imidlertid ble han opprinnelig innkalt til Reichsarbeitsdienst. Som sanitetsmann var han i Russland og Polen, ved den tyrkiske grensen og via Odessa og Romania kom han til Ungarn. Der ble han alvorlig såret i mars 1945. Med det siste syketransporttoget kom han tilbake til hjembyen Frankenberg ved Regensburg.

### Prest

Han sluttet seg til pallottinerne. Etter novisiatet i Olpe og filosofisk-teologiske studier ved prdenens høyskole i Vallendar religiøse høyskole ble han ordinert til prest den 9. juli 1950 i Limburg av biskopen av Limburg, Wilhelm Kempf.

Jobst ble sendt som misjonær til Australia, først til Beagle Bay på Dampier Peninsula. Pallottinerordenen hadde vært aktiv på halvøya, bebodd av aboriginere, siden 1901. I Sydney opprettet han et novisiat for sitt ordenssamfunn.

### Apostolisk vikar av Kimberley i Vest-Australia, titulærbiskop

Pave Johannes XXIII utnevnte ham 13. januar 1959 til å etterfølge Otto Raible S.A.C. som apostolisk vikar av Kimberley i Vest-Australia og titulærbiskop av *Pitanae*. Den apostoliske delegat til Australia, titulærerkebiskop Romolo Carboni, ordinerte ham til biskop den 19. mars 1959; medkonsekratorer var Otto Raible S.A.C. og James Patrick Carroll, hjelpebiskop i Sydney.

### Biskop av Broome

Pave Paul VI eleverte det apostoliske vikariatet til bispedømme den 7. juni 1966, noe som gjorde Jobst til den første biskopen av Broome. Han var spesielt engasjert i utdanning og helsevesen i bispedømmet Broome; han var initiativtakeren til grunnleggelsen av University of Notre Dame Australia (Broome Campus). 

Han fikk sitt flysertifikat og ble kjent som «den flyvende biskop».

Biskop Jobst ble gitt *Order of the British Empire - Commander (Civil)* i juni 1981.

Den 3. november 1995 innvilget pave Johannes Paul II hans aldersrelaterte avskjed.

### Til Østerrike

Han bodde så på aldershjem i Patsch nær Innsbruck i Østerrike, og der døde han i en alder av 94 år.

Johannes Jobst deltok i alle sesjoner i Det andre Vatikankonsil fra 1962 til 1965. Johannes Jobst var den siste levende tyske konsilfader fra Det andre Vatikankonsil. Pave Benedikt XVI inviterte ham og 68 øvrige fortsatt levende rådsfedre til Roma den 11. oktober 2012; han var imidlertid ikke i stand til å delta av helsemessige årsaker.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Kardinal Costantino Patrizi Naro (1798-1876) \*1828
* Kardinal Serafino Vannutelli (1834-1915) \*1869
* Kardinal Domenico Serafini (1852-1918) \*1900
* Kardinal Pietro Fumasoni Biondi (1872-1960) \*1916
* Erkebiskop Romolo Carboni (1911-1999) \*1953
* Biskop *John Jobst*, S.A.C. (1920-2014) \*1959

Referanser
----------

1. ↑   Freebase-data fra Google[Hentet fra Wikidata]
2. ↑  Frankenberger Johannes Jobst (94) war dienstältester deutscher Oberhirte
3. 1 2 3   Der einzige noch lebende deutsche Konzilsvater: Pallottiner-Bischof Johannes Jobst über die letzte Reihe in der Konzilsaula und seinen Erstkontakt
4. 1 2  Bischof Johannes Jobst gestorben, Mittelbayerische Zeitung, 7. juli 2014
5. ↑  Hagen Horoba: *«Arkivert kopi». Arkivert fra originalen 14. juli 2014. Besøkt 22. februar 2024.*, kath.de, 7. april 2002
6. ↑  Roman Catholic Diocese of Broome website Arkivert 5. juni 2010 hos Wayback Machine. Arkivert 2010-06-05 hos Wayback Machine; accessed 10. juli 2014.
7. 1 2  John Jobst profile, catholic-hierarchy.org; accessed 10. juli 2014.
8. ↑  jobst, lest 22. februar 2024

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy
 |